CELEX: 22009D0037
Language: hu
Date: 2009-03-17 00:00:00
Title: Az EGT Vegyes Bizottság 37/2009 határozata ( 2009. március 17. ) az EGT-megállapodás XXI. mellékletének (Statisztika) módosításáról

28.5.2009   
            
            
               HU
            
            
               Az Európai Unió Hivatalos Lapja
            
            
               L 130/31
            
         
      AZ EGT VEGYES BIZOTTSÁG 37/2009 HATÁROZATA
   
   (2009. március 17.)
   az EGT-megállapodás XXI. mellékletének (Statisztika) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2008. december 5-i 131/2008 EGT vegyes bizottsági határozat (1) módosította.
            
         
               (2)
            
            
               A közösségi üres álláshelyekre vonatkozó negyedéves statisztikai adatokról szóló 453/2008/EK európai parlamenti és tanácsi rendelet szezonális kiigazítási eljárások és minőségi jelentések vonatkozásában történő végrehajtásáról szóló, 2008. október 28-i 1062/2008/EK bizottsági rendeletet (2) bele kell foglalni a megállapodásba.
            
         
               (3)
            
            
               A titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló, 2008. október 22-i 1101/2008/EK, Euratom európai parlamenti és tanácsi rendeletet (kodifikált szöveg) (3) bele kell foglalni a megállapodásba.
            
         
               (4)
            
            
               Az 1101/2008/EK, Euratom rendelet hatályon kívül helyezi a megállapodásba foglalt 1588/90/Euratom, EGK rendeletet (4), amelyet következésképpen a megállapodásból el kell hagyni.
            
         
               (5)
            
            
               Az 1101/2008/EK, Euratom rendelet az 1588/90/Euratom, EGK rendelet egységes szerkezetbe foglalt változata, ezért az utóbbi rendeletet az EGT vonatkozásában a jelen határozatban foglalt kiigazításokkal kell alkalmazni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. melléklete a következőképpen módosul:
   
               1.
            
            
               A 18v. pont (453/2008/EK európai parlamenti és tanácsi rendelet) után a szöveg a következő ponttal egészül ki:
               
                           „18va.
                        
                        
                           
                              32008 R 1062: a Bizottság 2008. október 28-i 1062/2008/EK rendelete a közösségi üres álláshelyekre vonatkozó negyedéves statisztikai adatokról szóló 453/2008/EK európai parlamenti és tanácsi rendelet szezonális kiigazítási eljárások és minőségi jelentések vonatkozásában történő végrehajtásáról (HL L 285., 2008.10.29., 3. o.).”
                        
                     
         
               2.
            
            
               A 17. pont (1588/90/EGK tanácsi rendelet) helyébe a következő szöveg lép:
               „32008 R 1101: az Európai Parlament és a Tanács 2008. október 22-i 1101/2008/EK, Euratom rendelete a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról (kodifikált szöveg) (HL L 304., 2008.11.14., 70. o.).
               A rendelet rendelkezéseit e megállapodás alkalmazásában a következő kiigazításokkal kell alkalmazni:
               
                           a)
                        
                        
                           a 2. cikk a következő bekezdéssel egészül ki:
                           
                                       »k)
                                    
                                    
                                       az EFTA Statisztikai Hivatalának személyzete: az EFTA Titkárságnak az Eurostat helyiségeiben dolgozó munkatársai.«;
                                    
                                 
                     
                           b)
                        
                        
                           az 5. cikk (1) bekezdésének második mondatában az »Eurostat« szó helyébe a »Eurostat és az EFTA Statisztikai Hivatala szöveg lép«;
                        
                     
                           c)
                        
                        
                           a 5. cikk (2) bekezdése a következő albekezdéssel egészül ki:
                           »Az Eurostat számára az EFTA Statisztikai Hivatalán keresztül továbbított bizalmas statisztikai adatokhoz ezen hivatal munkatársai számára is hozzáférést kell biztosítani.«;
                        
                     
                           d)
                        
                        
                           a 6. cikkben, e megállapodás alkalmazásában, az »Eurostat« kifejezésbe bele kell érteni az EFTA Statisztikai Hivatalát is.”
                        
                     
         2. cikk
   Az 1062/2008/EK és az 1101/2008/EK, Euratom rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. március 18-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. március 17-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 25., 2009.1.29., 40. o.
   
      (2)  HL L 285., 2008.10.29., 3. o.
   
      (3)  HL L 304., 2008.11.14., 70. o.
   
      (4)  HL L 151., 1990.6.15., 1. o.
   
      (5)  Alkotmányos követelmények fennállását nem jelezték.